
PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ, 
DE DISCIPLINĂ ŞI IMUNITĂŢI                           
	Bucureşti,  1 noiembrie  2007               

PL-x  678 /2007                      


A V I Z

asupra proiectului de Lege pentru modificarea şi completarea Legii nr. 84/1998 privind mărcile şi indicaţiile geografice  
               În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru modificarea şi completarea Legii nr. 84/1998 privind mărcile şi indicaţiile geografice, trimis cu adresa nr. PL-x  678 din 10.10.2007  şi înregistrat cu nr.31/1092 din 11.10.2007.
Senatul, în calitate de primă Cameră sesizată, a adoptat proiectul de lege, în şedinţa din 8 octombrie 2007.
În conformitate cu dispoziţiile art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este  Cameră decizională.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut proiectul de lege menţionat mai sus, în şedinţa din 1 noiembrie  2007.

 Membrii comisiei au examinat expunerea de motive, avizul favorabil, cu observaţii şi propuneri, al Consiliului Legislativ, nr.941 din 13.07.2007, precum şi proiectul de lege supus avizării, care are ca obiect de reglementare transpunerea integrală în dreptul intern a prevederilor Directivei nr.89/104/CEE a Consiliului din 21 decembrie 1988 de armonizare a legislaţiilor statelor membre privind mărcile, precum şi îmbunătăţirea procedurilor de acordare a protecţiei mărcilor.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, avizarea  favorabilă a proiectului de lege.
               În raport de obiectul şi conţinutul reglementării, proiectul de lege face parte din categoria legilor organice.
                            PREŞEDINTE,                               SECRETAR,

                            Sergiu ANDON                              George BĂEŞU
Consilier, C. Păduroiu

